Karoo Woestyn Nasionale Botaniese Tuin
Die **Karoo Woestyn Nasionale Botaniese Tuin** beskerm vetplante en ander inheemse plante uit die woestyn- en halfwoestynstreke van Suider-Afrika.

Ligging
-------

Die tuin lê aan die noordekant van die dorpsgebied van Worcester en aan die voet van die Hexrivierberge. Dit is dus in die winterreënvalstreek.

Flora en fauna
--------------

In die tuin van 154 ha kom 400 plantspesies (veral vygies) natuurlik voor. Driehonderd beskermde spesies word hier versorg vir kweekdoeleindes. Van die meer as 380 spesies blomplante wat hier groei kan 115 as geofiete beskou word. Hulle behoort veral tot die families Amaryllidaceae, Liliaceae en Iridaceae, maar ook die wortelfamilie Umbelliferae het verteenwoordigers. Daar 1s 11 spesies van *Pelargonium* waarvan ses ondergrondse wortels besit en uit in die droë maande die sig verdwyn. *Cyphia digitata*, *Kedrostis africana*, *Microloma sagittatum* en *Fockea comaru* is klimplante, maar hulle het ook 'n verdikte stam of caudex onder die grond en sterf in die droë maande af. Daar is ook monocotyle­dons, soos die spektakulêre *Brunsvigia josephinae* met sy groot blomhoofde met hulle baksteen blomme.

Vyf spesie *Moraea* word hier aangetref. Veral *M. algoensis* met sy bou-pers blomme is volop.
Daar is ook orgideë, maar behalwe *Satyrium erectum* is hulle gewoonlik nie baie opvallend nie. Spesies soos *Pterygodium volucris*, *Disperis bolusiana* en *Holothrix secunda* is taamlik algemeen, maar mens moet in die bossies daarna soek. 

Watter spesies bloei hang af van die tyd van die jaar. In Oktober is dit bv. *Gynandriris setifolia*, in November *Gethyllis villosa*, in Maart of April *Haemanthus tigrinus*. Sommige spesies het 'n lang tyd waarin hulle bloei. Dit geld die *Bulbine*-spesies soos *Bulbine filifolia* wat van November tot Maart aangetref kan word. Ander, soos *Ornithogalum graminifolium* se bloeityd is beperk tot November-Desember.
Natuurlik hang dit ook van die reënval in die betreffende jaar af. 

Meer as 70 voëlspesies is reeds hier waargeneem. Verskeie klein soogdiere, onder andere die gewone duiker, word hier aangetref.

Besoek
------

Die beste tyd om die tuin te besoek is in die lente, veral in Augustus en September.

Geskiedenis
-----------

Die Karoo Tuin is in 1921 as die Logan Memorial Garden gestig op 'n plaas by die spoorweghalte Whitehill, 5 km van Matjiesfontein in die rigting van Laingsburg. Weens 'n akute tekort aan water is die tuin in 1945 na Worcester verskuif. Sedert 2001 dra die park die huidige naam.

Galery
------

* IngangIngang
* PlantspesiesPlantspesies
* PlantspesiesPlantspesies

Lees ook
--------

* Wauchope-obelisk

Bibliografie
------------

|  |  |
| --- | --- |
|  | Wikimedia Commons bevat media in verband met ***Karoo Desert National Botanical Garden***. |

* Willis, Christopher en Gideon Smith: From Whitehill to Worcester. Veld & Flora, Maart 2006.
* www.sanbi.org

| * l
* b
* w
Suid-Afrikaanse nasionale botaniese tuine |
| --- |
| Durban Botaniese Tuin • Hantam Botaniese Tuin • Harold Porter Botaniese Tuin • Johannesburgse Botaniese Tuin • Karoo Woestyn Nasionale Botaniese Tuin • Kirstenbosch • KwaZulu-Natal Botaniese Tuin • Laeveld Botaniese Tuin • Makana Botaniese Tuin • Manie van der Schijff Botaniese Tuin • Noordwes-Universiteit Botaniese Tuin • Pretoria Botaniese Tuin • Tuinroete Botaniese Tuin • Universiteit Stellenbosch Botaniese Tuin • Universiteit van KwaZulu-Natal Botaniese Tuin • Vrystaat Botaniese Tuin • Walter Sisulu Nasionale Botaniese Tuin | Vlag van Suid-AfrikaVlag van Suid-Afrika |

Koördinate: 33°36′58″S 19°27′03″O﻿ / ﻿33.61611°S 19.45083°O﻿ / -33.61611; 19.45083

1. ↑  L.A. Perry, P.L. Bayer, M.B. and Wilbraham. "Flora of the Karoo Botanic Garden: Geophytes". *Veld & Flora*. **65** (3).AS1-onderhoud: gebruik authors-parameter (link)